तो अगर नाम में कुछ नहीं रक्खा तो इन नामों पर ऐतराज़ क्यों? लेकिन जब नाम के पीछे कर्मों का इतिहास जुड जाता है तो फिर नाम में ही सब रक्खा होता है। नाम जब कर्मों का पर्याय बन जाते हैं तो यह सोच लेने की ज़िम्मेदारी निभा लेने में कोई बुराई नहीं है कि अपनी संतान को क्या नाम दिया जाए। रखने को सैफ़-करीना अपने दुलारे का नाम चंगेज़ से लेकर पोल पोट तक, हिटलर से लेकर इदी अमीन तक और तैमूर से ले कर ओसामा तक कुछ भी रखने को स्वतंत्र हैं और अगर कोई बजरंगदली उनकी इस आज़ादी को छीनना चाहता है तो मेरे जैसे हज़ारों-लाखों देशप्रेमी सैफ़-करीना का सुरक्षा-कवच बन कर संस्कारों के स्वयंभुओं को खदेड़ बिना नहीं मानेंगे, लेकिन अगर सैफ़-करीना अपनी वंश-बेल की नाम-पंरपरा को ले कर संवेदनशीलता दिखाते तो कम-से-कम नवजात तो आते ही नाहक के विवाद में न पड़ता!